Document ID: 32009R1179

REGULAMENTUL (CE) NR. 1179/2009 AL COMISIEI
din 26 noiembrie 2009
de modificare sau de abrogare a anumitor regulamente privind clasificarea mărfurilor în Nomenclatura combinată
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
întrucât:
(1)
Anumite regulamente ale Comisiei privind clasificarea mărfurilor, adoptate pentru a asigura aplicarea uniformă a Nomenclaturii combinate instituite de Regulamentul (CEE) nr. 2658/87, se referă la coduri sau la note care nu mai există în prezent sau care nu mai sunt valabile. În consecință, acestea trebuie să fie modificate pentru a se ține seama de codurile și notele corespunzătoare în vigoare.
(2)
Clasificările mărfurilor prevăzute în alte regulamente au devenit inutile sau nu mai sunt relevante sau valabile, ca urmare, printre altele, a schimbărilor intervenite în descrierea mărfurilor și a codurilor acestora în Sistemul armonizat sau în Nomenclatura combinată. Prin urmare, aceste regulamente trebuie modificate sau abrogate.
(3)
Metoda de analiză prevăzută în Regulamentul (CEE) nr. 3470/89 al Comisiei (2) a devenit inutilă, deoarece nota complementară pentru a cărei aplicare era utilizată metoda respectivă nu mai există. Prin urmare, Regulamentul (CEE) nr. 3470/89 trebuie abrogat.
(4)
Măsurile prevăzute de prezentul regulament sunt conforme cu avizul Comitetului Codului vamal,
ADOPTĂ PREZENTUL REGULAMENT:
Articolul 1
Regulamentele enumerate în coloana 2 a tabelului din anexa I la prezentul regulament se modifică în conformitate cu anexa respectivă.
Articolul 2
Regulamentele enumerate în coloana 2 a tabelului din anexa II la prezentul regulament se modifică în conformitate cu anexa respectivă.
Articolul 3
Regulamentele enumerate în anexa III la prezentul regulament se abrogă.
Articolul 4
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 noiembrie 2009.

Labels: 3
15
19